Saka Finland

Saka Finland Oy eli Saka (ent. Suomen Autokauppa Oy) on oululainen ajoneuvokaupan alalla toimiva yritys. Yritys aloitti vuonna 2015 avaamalla kolme toimipistettä.https://www.businessoulu.com/fi/uutiset/vuoden-2018-yrittajapalkinnot-on-jaettu.html  Vuonna 2017 yrityksen liikevaihto oli 91,1 miljoonaa euroahttps://www.is.fi/yritys/suomen-autokauppa-oy/oulu/2665493-4/  ja vuonna 2018 159,7 miljoonaa euroa.https://www.kauppalehti.fi/uutiset/sata-nopeinta-kasvajaa-takoivat-kovan-tuloksen-katso-huippuyritysten-koko-lista/4c5ec1cf-7e60-427d-85ac-e41b3edebf64 Vuonna 2022 liikevaihto oli 571 miljoonaa euroa ja yritys työllisti lähes 500 henkilöä. Vuonna 2024 Sakasta tuli Suomen suurin käytettyjen autojen kauppa. 

Vuonna 2019 Saka avasi autojen maahantuontia Suomeen helpottavan toimipisteen Tukholmaan. Yrityksen toimitusjohtajana on toiminut 1. heinäkuuta 2023 lähtien Petri Poukkula.

Sakalle on jaettu vuonna 2018 Oulun kaupungin yrittäjäpalkinto.

 Kritiikkiä 
Sakan toiminnasta tuli Kilpailu- ja kuluttajavirastolle vuoden 2022 alkupuoliskolla viidenneksi eniten valituksia kaikista Suomen yrityksistä ja toiseksi eniten autoalan yrityksistä Kamuxin jälkeen, yhteensä 242. Vuonna 2023 Sakan toiminnasta tuli eniten valituksia Suomen autoliikkeistä. Valitusten määrän suhteessa myytyjen autojen määrään Saka oli vuoden 2020 tilastoissa alan kärjessä. Kilpailu- ja kuluttajavirasto tutkii samaa asiaa edelleen vuonna 2025. 
 Lähteet 

 Aiheesta muualla 
Sakan kotisivut

Luokka:Suomalaiset autoliikkeet